દૂર જતા જાય છે. જો મોદી પર સંઘનું દબાણ લાવવું હોય તો કોઈ આવો પ્રભાવ ઊભો કરવો પડે. જેથી કરીને ચૂંટણી સમયે મોદી સંઘની વધુ નજીક આવે. સન ૧૯૭૭ના મધ્યમાં કટોકટી તેના અંતિમ તબક્કામાં હતી ત્યારે આટલી જ પ્રવાહી સ્થિતિ હતી. કોણ કઈ બાજુ જશે તેની ખબર નહોતી. અત્યારે ઘોષિત કટોકટી નથી, પરંતુ રાજકીય દબાણ તો એટલું જ છે. આથી અત્યારે બધું દબાયેલું છે. જેવો ચૂંટણીનો સમય નજીક આવતો જશે તેમ વિકલ્પો ખુલ્લા પડતા જશે અને ત્યારે પ્રણવદાની ભૂમિકા વધુ મહત્ત્વની બનશે. આજે પ્રણવદા અને સંઘ કજોડું જણાય છે તે ત્યારે કદાચ ગાઢ પ્રેમ કરનાર જોડું પણ બની જાય. સાચે જ પોલિટિક્સ મેક્સ સ્ટ્રેન્જ બેડ ફેલોઝ.